MT Il-Ġurnal Uffiċjali ta’ l-Unjoni Ewropea C 149/7

Impożizzjoni ta' Obbligu ta' servizz pubbliku skond ir-Regolament tal-Kunsill (KEE) Nru 2408/92 dwar servizzi bl-ajru skedati fil-Ġermanja

(Test b'relevanza għaż-ŻEE)

(2007/C 149/08)

2. L-obbligi ta' servizz pubbliku jirrigwardaw dawn l-aspetti li ġejjin:

2.1 Rotta:

Servizz bl-ajru skedat fuq ir-rotta Hof — Frankfurt am Main.

2.2 Frekwenza minima tas-servizz:

Talanqas tliet titjiriet bir-ritorn kuljum, mit-Tnejn sal-Ġimgħa, b'possibilitajiet ta' konnessjonijiet mat-titjiriet li jitilqu minn Frankfurt am Main. Dan ir-rekwiżit jgħodd għas-sena kollha. Huwa possibbli servizz limitat bejn il-Milied u l-Ewwel tas-Sena.

2.3 Numru ta' postijiet

Talanqas 540 post kull ġimgħa (36 post kull titjira × 3 titjiriet kuljum × 5 ijiem kull ġimgħa) bejn Hof u Frankfurt am Main.

Dawn ir-rekwiżiti jgħoddu għas-sena kollha.

2.4 Ħinijiet tat-titjiriet

It-titjiriet għandhom isiru mingħajr waqfa qasira intermedja bejn is-06:00 bi tluq minn Hof u jaslu f'Hof fl-22:30.

L-islots li ġejjin huma rriżervati fi Frankfurt am Main (skeda tal-ħinijiet tat-titjiriet prevista għal Marzu 2007, wasliet u tluq rispettivament):

— wasla fi Frankfurt: 07:00 (il-Ġimgħa), 07:10 (mit-Tnejn sal-Ħamis), 10:55 (mit-Tnejn sal-Ġimgħa), 19:55 (mit-Tnejn sal-Ġimgħa)

— tluq minn Frankfurt: 07:45 (mit-Tnejn sal-Ġimgħa), 08:05 (it-Tlieta), 08:25 (it-Tnejn), 17:10 (mit-Tnejn sal-Ġimgħa), 20:50 (mit-Tnejn sal-Ġimgħa)

2.5 Tip ta' ajruplani:

Għat-titjiriet imposti, jeħtieġ li jintużaw tipi ta' ajruplani b'kabina ppressurizzata b'talanqas 36 post.

Il-kumpaniji ta' l-ajru huma mistidnin jikkonsultaw il-karatteristiċi tekniċi u operattivi ta' l-ajruport ta' Hof (ara l-manwal ta' l-avjazzjoni ċivili għar-Repubblika Federali tal-Ġermanja).

2.6 Tariffi:

L-ogħla tariffa bażika għal titjira mingħajr ritorn bejn Hof u Frankfurt am Main ma tistax taqbeż l-ogħla tariffa bażika għal titjira mingħajr ritorn bejn Nuremberg u Frankfurt am Main b'aktar minn 5 %. F'Marzu 2007, l-ogħla tariffa bażika, VAT inkluża iżda mingħajr tariffi addizzjonali ta' l-ajruport, għal titjira mingħajr ritorn bejn Nuremberg u Frankfurt am Main kienet 261,81 EUR.

Il-ftehimiet bejn il-kumpaniji għandhom ikunu żgurati permezz tat-twaqqif ta' tariffi ta' tranżitu, skond ir-regoli tal-IATA).

2.7 Kummerċjalizzazzjoni:

It-titjiriet għandhom ikunu kkumerċjalizzati permezz ta' talanqas sistema kkompjuterizzata waħda ta' riżervazzjoni u mill-Internet.

2.8 Kontinwità tas-servizz

L-għadd ta' titjiriet kanċellati għal raġunijiet li tagħhom huwa direttament responsabbli t-trasportatur ta' l-ajru ma jistgħux jaqbżu t-2 % ta' l-għadd ta' titjiriet ippjanati annwalment.

3. Sejħa għall-offerti

It-trasportaturi ta' l-ajru għandhom ikunu infurmati li l-operar tas-servizz bl-ajru skedat għandu jkun suġġett għal sejħa għall-offerti u li l-kuntratti jingħataw b'effett mill-1 ta' April 2008. Dalwaqt tiġi ppubblikata fil-Ġurnal Uffiċjali ta' l-Unjoni Ewropea sejħa għall-offerti skond l-Artikolu 4(1)(d) tar-Regolament KEE Nru 2408/92.

Aktar tagħrif jista' jinkiseb minn:

Bayerische Staatsministerium für Wirtschaft, Infrastruktur, Verkehr und Technologie D-80525 München Tel: (49 89) 2162-2392 jew 2162-2350 Faks: (49 89) 2162-2588

4. Dawn l-obbligi ta' servizz pubbliku jissostitwixxu dawk li jinsabu fil-komunikazzjoni tal-Kummissjoni u ppubblikati fil- Ġurnal Uffiċjali ta' l-Unjoni Ewropea C 321, tat-28 ta' Diċembru 2004, p. 4.

(1) ĠU L 240, 24.8.1992, p. 8.